[bookmark: X705223d52082a0ba210d9e676d0b3065f6e7891]ПОКАНА ЗА ПОДБОР НА УЧЕНИЦИ ЗА УЧАСТИЕ В МОБИЛНОСТИ ПО ПРОГРАМА „ЕРАЗЪМ+“ ПРЕЗ УЧЕБНАТА 2026/2027 Г.
ЕГ „Пловдив“ обявява процедура за подбор на ученици за участие в мобилности по програма „Еразъм+“ през учебната 2026/2027 година.
Комисия за подбор:
Председател: Нели Дамянова, ЗДУД
Членове:
Старши учители Мариела Стоилова, Мария Добчева. Боряна Митрашкова-Георгиева,
Мария Хаджигеоргиева
Право да кандидатстват имат ученици от IX, X и XI клас.
Кандидатстването е общо за участие в ученическите мобилности през учебната година, а не за конкретна държава или партньорско училище. След приключване на подбора класираните ученици ще бъдат разпределени по конкретните мобилности от Комисията за подбор съобразно целите и тематиката на дейностите, профила на партньорските организации и възрастта на участниците.
При подбора ще бъдат взети предвид:
· активното участие в живота, инициативите и дейностите на ЕГ „Пловдив“;
· мотивацията за участие и разбирането на образователните цели на програма „Еразъм+“;
· учебните резултати;
· отговорността, дисциплината, адаптивността и уменията за работа в екип;
· готовността за активно участие в подготовката, дейностите по време на мобилността и разпространението на резултатите след завръщането.
Информацията за езиковите и дигиталните компетентности се събира чрез самооценка и има единствено информативен характер. Тя не участва в точкуването и класирането на кандидатите.
В съответствие с принципа на приобщаване по програма „Еразъм+“ допълнително предимство ще бъде предоставено на ученици, живеещи в общежитието към ЕГ „Пловдив“, ученици от семейства с ниски доходи и ученици с починал един или двама родители, след представяне на съответните доказващи документи.
С цел възможностите на програмата да достигнат до възможно най-широк кръг ученици, приоритет ще имат кандидати, които до момента не са участвали в ученическа мобилност по програма „Еразъм+“ чрез ЕГ „Пловдив“ в периода на акредитация 2024–2026 г.

Начало на кандидатстването: 08.09.2026 г.
Краен срок за подаване на заявление: 22.09.2026 г., 20:00 ч.
Публикуване на окончателния списък на подбраните кандидати и резерви: 05.10.2026 г.
[bookmark: комисия-за-подбор]Онлайн заявление за кандидатстване: ЕГ "Пловдив"  ЗАЯВЛЕНИЕ ЗА УЧАСТИЕ В МОБИЛНОСТИ ПО ПРОГРАМА "ЕРАЗЪМ+" 26/27г. – Попълване на формуляр
За по-голяма сигурност при достъпа до формуляра кандидатстването се извършва с имейл акаунтите, предоставени от МОН, които учениците използват и за вход в Microsoft Teams.
Преди подаване на заявлението кандидатите следва внимателно да се запознаят с условията за участие и да обсъдят кандидатурата си с родител/законен представител.
[bookmark: _GoBack]Очакваме мотивирани, активни и отговорни кандидати, готови да представят достойно ЕГ „Пловдив“ и да споделят придобития опит с училищната общност.
